Gord Murphy

Gordon J. Murphy (s. 23. maaliskuuta 1967 Willowdale, Ontario, Kanada) on kanadalainen jääkiekkovalmentaja ja entinen jääkiekkoilija. Hän oli pelipaikaltaan puolustaja ja pelasi NHL:ssä vuosina 1988–2002 yhteensä 862 runkosarjaottelua. Hän toimii nykyään NHL-seura Columbus Blue Jacketsin apulaisvalmentajana.

Ura
Murphy pelasi juniorijääkiekkoa Don Mills Flyersissä. OHL:n Oshawa Generals kiinnostui hänestä ja hän siirtyi Oshawaan vuonna 1984. Murphy pelasi Oshawassa kolme kautta vuosina 1984–1987. Philadelphia Flyers kiinnostui hänestä ja varasi hänet kesällä 1985 NHL:n varaustilaisuudessa vuorolla 189. Oshawa eteni Memorial Cupin loppuotteluihin vuonna 1987, jonka jälkeen Murphy siirtyi ammattilaiseksi. Hän pelasi ensimmäisen ammattilaiskaudellaan (1987–1988) Philadelphian farmijoukkueessa Hershey Bearsissa, joka voitti samalla kaudella AHL:n mestaruuden.

Kaudella 1988–1989 Murohy pääsi Philadelphian kokoonpanoon ja pelasi koko kauden NHL:ssä. Hän teki kaudella eniten pisteitä Philadelphian tulokkaista (4+31). Seuraavan neljän kauden aikana Murphy oli yksi Philadelphian luotettavimmista puolustajista. Hänet valittiin vuonna 1990 Philadelphian kauden parhaaksi puolustajaksi. Philadelphia myi Murphyn yhdessä Brian Dobbinin ja kahden varausvuoron kanssa Boston Bruinsiin, josta se sai vaihdossa Garry Galleyn, Wes Walzin ja varausvuoron. Muphy pelasi Bostonissa vain puolitoista kautta, jonka jälkeen hän siirtyi kesäkuussa 1993 Florida Panthersin vastaperustettuun NHL-joukkueeseen. Florida eteni Stanley Cupin loppuotteluihin vuonna 1996, mutta hävisi mestaruuden Colorado Avalanchelle. Murphy pelasi Floridassa kuusi kautta ja oli joukkueen luottopuolustajia, kunnes hänet myytiin kesäkuussa 1999 Atlanta Thrashersiin. Kaupassa Atlantaan siirtyivät Murphy, Herberts Vasiļjevs, Daniel Tjärnqvist sekä varausvuoro ja Atlantaan maalivahti Trevor Kidd. Kaudella 2000–2001 Murphy loukkaantui ja hän joutui jättämään kauden kesken 27 ottelun jälkeen. Seuraavalla kaudella hän pelasi Boston Bruinsissa vain 15 NHL-ottelua ja lopetti uransa jääkiekkoilijana kauden jälkeen.

Murphy edusti Kanadaa vuoden 1998 maailmanmestaruuskilpailuissa.

Murphy on toiminut vuodesta 2002 lähtien Columbus Blue Jacketsin apulaisvalmentajana.

Muuta
Murphyllä on vaimonsa Nicolen kanssa kolme lasta. Perhe asuu Dublinissa, Ohiossa.Team - Coaches - Columbus Blue Jackets

Tilastot
 1983–84  Don Mills Flyers  MTHL  65  24  42  66  130             1984–85  Oshawa Generals  OHL  59  3  12  15  25             1985–86  Oshawa Generals  OHL  64  7  15  22  56  6  1  1  2  6        1986–87  Oshawa Generals  OHL  56  7  30  37  95  24  6  16  22  22         Oshawa Generals  Mem-Cup       3  0  3  3  9        1987–88  Hershey Bears  AHL  62  8  20  28  44  12  0  8  8  12        1988–89  Philadelphia Flyers  NHL  75  4  31  35  68  19  2  7  9  13        1989–90  Philadelphia Flyers  NHL  75  14  27  41  95             1990–91  Philadelphia Flyers  NHL  80  11  31  42  58             1991–92  Philadelphia Flyers  NHL  31  2  8  10  33              Boston Bruins  NHL  42  3  6  9  51  15  1  0  1  12        1992–93  Boston Bruins  NHL  49  5  12  17  62              Providence Bruins  AHL  2  1  3  4  2             1993–94  Florida Panthers  NHL  84  14  29  43  71             1994–95  Florida Panthers  NHL  46  6  16  22  24             1995–96  Florida Panthers  NHL  70  8  22  30  30  14  0  4  4  6        1996–97  Florida Panthers  NHL  80  8  15  23  51  5  0  5  5  4        1997–98  Florida Panthers  NHL  79  6  11  17  46             MM  6  1  0  1  2 1998–99  Florida Panthers  NHL  51  0  7  7  16             1999–00  Atlanta Thrashers  NHL  58  1  10  11  38             2000–01  Atlanta Thrashers  NHL  27  3  11  14  12             2001–02  Boston Bruins  NHL  15  0  2  2  13              Providence Bruins  AHL  8  0  3  3  6             NHL yhteensä 862  85  238  323  668  53  3  16  19  35 

Lähteet



Luokka:Kanadalaiset jääkiekkoilijat
Luokka:Kanadalaiset jääkiekkovalmentajat
Luokka:Philadelphia Flyersin varaamat pelaajat
Luokka:Vuonna 1967 syntyneet
Luokka:Elävät henkilöt